ddrg/super_eurlex huggingface dataset:
Ansøgeren anmodede Kommissionen om at udvide undersøgelsesperioden til at omfatte den periode, hvor det i betragtning 14 nævnte salg havde fundet sted. I den forbindelse fremførte ansøgeren, at selskabet havde anmodet om den fornyede undersøgelse vedrørende en ny eksportør i august 2001 og foreslået en undersøgelsesperiode fra 1. juli 2001 til 31. marts 2003.

I den forbindelse skal det påpeges, at for at sikre, at undersøgelsesresultaterne er repræsentative, skal Kommissionen i henhold til artikel 6, stk. 1, i grundforordningen vælge en undersøgelsesperiode, som for så vidt angår dumping normalt skal omfatte en periode på mindst seks måneder umiddelbart forud for indledningen af proceduren. Selv om det tog næsten to år og en omfattende brevveksling, inden ansøgeren kunne indgive en tilfredsstillende anmodning om fornyet undersøgelse, gør dette det ikke berettiget til at fravige bestemmelsen i artikel 6, stk. 1, i grundforordningen. Hvis en sådan udvidet undersøgelsesperiode, som kun ville omfatte denne ene eksporttransaktion, blev godkendt, ville det desuden kunne medføre, at der blev brugt forældede oplysninger og regnskabsdata, som kunne forvrænge undersøgelsesresultaterne betydeligt set i forhold til ansøgerens nuværende situation.

Det skal desuden bemærkes, at selv om man valgte at anvende den lange undersøgelsesperiode, som ville omfatte det salg, der fandt sted i august 2001, ville dette enkeltstående salg ikke udgøre et repræsentativt grundlag for vurderingen af dumpingen og for fastsættelsen af en individuel dumpingmargen. Den enkeltstående salgstransaktion udgjorde kun ca. 0,2 % af ansøgerens årlige produktion af den pågældende vare, og prisen var dobbelt så høj som prisen på den samme vare ved eksport til alle andre tredjelande i denne periode. Dette salg kunne derfor ikke danne grundlag for en repræsentativ vurdering af dumpingen for ansøgerens vedkommende.
Kommissionens forordning (EF) nr. 445/2004

af 10. marts 2004

om ændring af bilag I til Rådets direktiv 92/118/EØF for så vidt angår dyretarme, svinefedt og afsmeltede fedtstoffer samt kød af kanin og af opdrættet vildt

(EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/118/EØF af 17. december 1992 om dyresundhedsmæssige og sundhedsmæssige betingelser for samhandel med og indførsel til Fællesskabet af produkter, der for så vidt angår disse betingelser ikke er underlagt specifikke fællesskabsbestemmelser, som omhandlet i bilag A, kapitel I, til direktiv 89/662/EØF, og for så vidt angår patogener, i direktiv 90/425/EØF(1), senest ændret ved Kommissionens beslutning 2003/42/EF(2), særlig artikel 15, stk. 2, og

ud fra følgende betragtninger:

(1) I direktiv 92/118/EØF er der fastsat fællesskabsbestemmelser om dyresundhedsmæssige og sundhedsmæssige betingelser for handel med og import til Fællesskabet af animalske produkter.

(2) I Europa-Parlamentets og Rådets forordning (EF) nr. 1774/2002 af 3. oktober 2002 om sundhedsbestemmelser for animalske biprodukter, som ikke er bestemt til konsum(3), senest ændret ved Kommissionens forordning (EF) nr. 808/2003(4), er der fastsat fællesskabsbestemmelser om animalske produkter, som ikke er bestemt til konsum.

(3) Direktiv 92/118/EØF er på væsentlige punkter blevet ændret ved Europa-Parlamentets og Rådets direktiv 2002/33/EF af 21. oktober 2002 om ændring af Rådets direktiv 90/425/EØF og 92/118/EØF for så vidt angår sundhedsbestemmelser for animalske biprodukter(5), bl.a. for at indskrænke anvendelsesområdet, så det kun omfatter animalske produkter bestemt til konsum og patogener.

(4) Af hensyn til fællesskabslovgivningens klarhed bør anvendelsesområdet for direktiv 92/118/EØF gøres endnu klarere.

(5) Direktiv 92/118/EØF bør derfor ændres i overensstemmelse hermed.

(6) De i denne forordning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

UDSTEDT FØLGENDE FORORDNING:

Artikel 1

Ændring af Rådets direktiv 92/118/EØF

1. Overskriften til kapitel 2 i bilag I til direktiv 92/118/EØF affattes således:

"Dyretarme bestemt til konsum".

2. Overskriften til kapitel 9 i bilag I til direktiv 92/118/EØF affattes således:

"Svinefedt og afsmeltede fedtstoffer bestemt til konsum".

3. Overskriften til kapitel 11 i bilag I til direktiv 92/118/EØF affattes således:

"Kød af kanin og af opdrættet vildt bestemt til konsum".

Artikel 2

Ikrafttrædelse og anvendelse

Denne forordning træder i kraft på tredjedagen efter offentliggørelsen i Den Europæiske Unions Tidende.

Den anvendes fra den 1. maj 2004.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 10. marts 2004.

På Kommissionens vegne

David Byrne

Medlem af Kommissionen

(1) EFT L 62 af 15.3.1993, s. 49.

(2) EFT L 13 af 18.1.2003, s. 24.

(3) EFT L 273 af 10.10.2002, s. 1.

(4) EUT L 117 af 13.5.2003, s. 1.

(5) EFT L 315 af 19.11.2002, s. 14.
(1)

Ifølge artikel 10, stk. 2, i Kommissionens forordning (EF) nr. 2090/2002 (2) skal medlemsstaterne hvert kalenderår foretage et antal ombytningskontroller, som ikke må være lavere end antallet af dage, hvor produkter, som der ydes eksportrestitutioner for, forlader Fællesskabets toldområde. Det bør præciseres, at antallet af ombytningsskontroller ikke bør være lavere end det antal dage eller halvdelen af det antal dage, hvor sendinger, der består af produkter, som der ydes eksportrestitutioner for, og som ikke er forseglet i henhold til artikel 10, stk. 2, første afsnit, forlader Fællesskabets toldområde via det pågældende udgangstoldsted.
Kommissionens forordning (EF) nr. 465/2004

af 12. marts 2004

om tilføjelse til bilaget til forordning (EF) nr. 2400/96 om optagelse af visse betegnelser i registeret over beskyttede oprindelsesbetegnelser og beskyttede geografiske betegnelser (Carciofo di Paestum og Farina di Neccio della Garfagnana)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2081/92 af 14. juli 1992 om beskyttelse af geografiske betegnelser og oprindelsesbetegnelser for landbrugsprodukter og levnedsmidler(1), særlig artikel 6, stk. 3 og 4, og

ud fra følgende betragtninger:

(1) I henhold til artikel 5 i forordning (EØF) nr. 2081/92 har Italien sendt Kommissionen en ansøgning om registrering af betegnelsen "Carciofo di Paestum" som geografisk betegnelse og af betegnelsen "Farina di Neccio della Garfagnana" som oprindelsesbetegnelse.

(2) Det er i henhold til nævnte forordnings artikel 6, stk. 1, blevet konstateret, at ansøgningerne er i overensstemmelse med forordningen, bl.a. indeholder de alle de oplysninger, der er fastsat i forordningens artikel 4.

(3) Efter offentliggørelsen i Den Europæiske Unions Tidende(2) har Kommissionen ikke i henhold til artikel 7 i forordning (EØF) nr. 2081/92 modtaget nogen indsigelse mod de to betegnelser, der er anført i bilaget til nærværende forordning.

(4) Betegnelserne bør derfor optages i registret over beskyttede oprindelsesbetegnelser og beskyttede geografiske betegnelser og er dermed beskyttet i EF som henholdsvis geografisk betegnelse og oprindelsesbetegnelse.

(5) Bilaget til nærværende forordning supplerer bilaget til forordning (EF) nr. 2400/96(3) -

UDSTEDT FØLGENDE FORORDNING:

Artikel 1

Bilaget til forordning (EF) nr. 2400/96 suppleres med de betegnelser, der er anført i bilaget til nærværende forordning, og betegnelserne optages i registret over beskyttede oprindelsesbetegnelser og beskyttede geografiske betegnelser som henholdsvis beskyttet geografisk betegnelse (BGB) og beskyttet oprindelsesbetegnelse (BOB) efter artikel 6, stk. 3, i forordning (EØF) nr. 2081/92.

Artikel 2

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 12. marts 2004.

På Kommissionens vegne

Franz Fischler

Medlem af Kommissionen

(1) EFT L 208 af 24.7.1992, s. 1. Senest ændret ved forordning (EF) nr. 806/2003 (EUT L 122 af 16.5.2003, s. 1).

(2) EUT C 153 af 1.7.2003, s. 72 (Carciofo di Paestum).

EUT C 153 af 1.7.2003, s. 76 (Farina di Neccio della Garfagnana).

(3) EFT L 327 af 18.12.1996, s. 11. Senest ændret ved forordning (EF) nr. 297/2004 (EUT L 50 af 20.2.2004, s. 18).

BILAG

PRODUKTER I TRAKTATENS BILAG I BEREGNET TIL KONSUM

Naturlige eller forarbejdede frugter, grøntsager og korn

ITALIEN

Carciofo di Paestum (BGB)

Farina di Neccio della Garfagnana (BOB)
(4)

Det er i Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbetingelser som omhandlet i bilag A, del I, til direktiv 90/425/EØF (3) fastsat, at sæd, æg og embryoner af visse specifikt anførte dyrearter kan indføres til Fællesskabet. Hjortearter er ikke omfattet af direktivet. Derfor er import til Fællesskabet af sæd, æg og embryoner fra hjortedyr allerede udelukket.
(7)

Italien mener for det første, at beviset for oprindelsen ikke kan godkendes, da det geografiske produktionsområde for råvaren ikke er præcist afgrænset. Også når det gælder anvendt race, hvor muligheden for at anvende krydsninger ikke er nævnt, er oprindelsesbeviset utilstrækkeligt, selvom der skulle findes en stambog for racen.
(8)

I overensstemmelse med forordning (EF) nr. 990/2004 forpligter tilsagnene ikke desto mindre hver enkelt producerende eksportør til at respektere importlofterne, og for at tilsagnene kan overvåges, har de pågældende eksporterende producenter også indvilliget i stort set at respektere deres traditionelle salgsmønster til individuelle forbrugere i EU10. De eksporterende producenter er også klar over, at hvis det konstateres, at disse salgsmønstre ændrer sig betydeligt, eller at tilsagnene på nogen måde bliver vanskelige eller umulige at overvåge, har Kommissionen ret til at tilbagetrække sin godtagelse af selskabets tilsagn, hvilket betyder, at den endelige antidumpingtold bliver indført i stedet for, eller tilpasse importloftets niveau eller træffe en anden form for afhjælpende foranstaltning.
(4)

Der er for nylig blevet ført forhandlinger om nye handelsordninger, som har til formål at forbedre den økonomiske konvergens som forberedelse af Bulgariens tiltrædelse af Den Europæiske Union. Der er opnået enighed om indrømmelser i form af fuldstændig eller gradvis liberalisering af handelen for visse landbrugsprodukter og toldfrie kontingenter for andre produkter.
(4)

For at bane vejen for økonomisk udvikling i regionerne i den yderste periferi bør det tillades at udføre og forsende produkter, der er omfattet af den særlige forsyningsordning, under forudsætning af, at støtten tilbagebetales, eller at der betales importafgift.
(5)

Med henblik på at muliggøre, at mælkepræmien forvaltes praktisk og korrekt, og at den henregnes under enkeltbetalingsordningen, bør forordning (EF) nr. 1782/2003 derfor ændres på en sådan måde, at der i de referencemængder og det budgetloft, der er omhandlet i artikel 95, stk. 4, og artikel 96, stk. 2, for Tyskland og Østrig tages hensyn til referencemængderne for mælkeproducenterne i de pågældende områder. Bilag I til Rådets forordning (EF) nr. 1788/2003 af 29. september 2003 om en afgift på mælk og mejeriprodukter bør derfor også ændres, så referencemængderne for de pågældende producenter omregnes til østrigske referencemængder med virkning fra mælkekvoteåret 2004/05.
(2)

Det er med tiltrædelsen blevet klart, at et vindyrkningsområdes grænser ikke nødvendigvis ligger inden for en medlemsstats grænser, og at de traditionelle udtryk kan have en grænseoverskridende karakter. Det er derfor nødvendigt at ændre bestemmelsen vedrørende traditionelle udtryk for at gøre det muligt for to eller flere medlemsstater at anvende visse traditionelle udtryk under særlige omstændigheder.
(10)

Den russiske eksporterende producent, der er omfattet af pristilsagnet, fremførte, at den importmængde, som pristilsagnet gælder for, blev fastlagt på grundlag af dens salg til EU15-markedet, og at tilsagnet derfor burde revideres for at tage behørigt hensyn til EU25-markedet. Den pågældende producent fremførte, at en sådan revision var væsentlig for at undgå forskelsbehandling til fordel for andre eksportører af den pågældende vare til EU.
(1)

Ved Kommissionens forordning (EF) nr. 1227/2000 (2), blev fristen i artikel 2, stk. 3, første afsnit, i forordning (EF) nr. 1493/1999 udskudt til den 31. juli 2004 uanset nævnte artikels stk. 2. For at løse de sidste praktiske problemer bør fristen udskydes endnu engang. Anvendelsen af de forskellige bestemmelser om fravigelsen indebærer nemlig et stort og kompliceret administrativt arbejde, bl.a. med hensyn til kontrol og sanktioner. For at sikre en korrekt afvikling af det administrative arbejde bør nævnte frist derfor definitivt udskydes til den 31. juli 2005.
DA Den Europæiske Unions Tidende L 344/8

KOMMISSIONENS FORORDNING (EF) Nr. 1990/2004

af 19. november 2004

om overgangsforanstaltninger i vinsektoren som følge af Ungarns tiltrædelse af EU

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til traktaten om Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse,

under henvisning til akten vedrørende Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, særlig artikel 41, stk. 1, og

ud fra følgende betragtninger:

(1) Ifølge artikel 27, stk. 3, i Rådets forordning (EF) nr. 1493/1999 af 17. maj 1999 om den fælles markedsordning for vin (1) skal fysiske og juridiske personer eller sammenslutninger af sådanne, der har fremstillet vin, levere samtlige biprodukter fra denne vinfremstilling til destillation.

(2) I Kommissionens forordning (EF) nr. 1623/2000 af 25. juli 2000 om gennemførelsesbestemmelser til forordning (EF) nr. 1493/1999 om den fælles markedsordning for vin for så vidt angår markedsmekanismer (2) er der fastsat gennemførelsesbestemmelser for denne destillation og i forordningens artikel 49 undtagelser fra forpligtelsen.

(3) Ungarn har vedtaget de fornødne bestemmelser til gennemførelse af destillationen, men de destillerier, der skal behandle biprodukterne, råder endnu ikke over tilstrækkelig kapacitet. Desuden forventes der en meget stor høst i produktionsåret 2004/05. Ungarn bør derfor kunne fritage visse kategorier af producenter fra forpligtelsen til at destillere biprodukter fra vinfremstilling.

(4) Forordningen bør anvendes fra den 1. august 2004, så undtagelsen for Ungarn gælder for hele vinproduktionsåret.

(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin —

UDSTEDT FØLGENDE FORORDNING:

Artikel 1

Uanset artikel 49, stk. 4, litra a), i forordning (EF) nr. 1623/2000 kan Ungarn for produktionsåret 2004/05 fastsætte, at producenter, som på egne anlæg producerer højst 500 hl, fritages fra forpligtelsen til at levere biprodukter til destillation ved at trække disse produkter tilbage under kontrol.

Artikel 2

Denne forordning træder i kraft på dagen for offentliggørelsen i Den Europæiske Unions Tidende.

Den anvendes fra den 1. august 2004.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 19. november 2004. På Kommissionens vegne Franz FISCHLER Medlem af Kommissionen

(1) EFT L 179 af 14.7.1999, s. 1. Senest ændret ved Kommissionens forordning (EF) nr. 1795/2003 (EUT L 262 af 14.10.2003, s. 13).

(2) EFT L 194 af 31.7.2000, s. 45. Senest ændret ved forordning (EF) nr. 1774/2004 (EUT L 316 af 15.10.2004, s. 61).
1)

Stk. 4 affattes således: »4. Hvis udstedelsen af eksportlicenser medfører eller risikerer at kunne medføre en overskridelse af de disponible budgetmidler eller fuldstændig udnyttelse af de maksimumsmængder, der kan eksporteres med restitution i den pågældende periode under hensyntagen til de begrænsninger, der er omhandlet i artikel 8, stk. 12, i forordning (EØF) nr. 2771/75, eller vil kunne medføre, at eksporten ikke kan fortsætte uafbrudt i resten af den pågældende periode, kan Kommissionen: a) fastsætte en fælles acceptprocent for de mængder, der er ansøgt om b) afvise ansøgninger, for hvilke der endnu ikke er givet eksportlicenser c) suspendere indgivelsen af ansøgninger om eksportlicenser i en periode på højst fem arbejdsdage med forbehold af muligheden for suspension i en længere periode, der besluttes efter proceduren i artikel 17 i forordning (EØF) nr. 2771/75. De ansøgninger, der indgives i suspensionsperioden, antages ikke. Foranstaltningerne i første afsnit kan variere alt efter produktkategori og bestemmelsessted.«
(5)

Vurderingen af præparatet viser, at der bør kræves bestemte procedurer for at beskytte arbejdstagere mod at blive udsat for det tilsætningsstof, der er anført i bilaget. En sådan beskyttelse bør sikres ved anvendelse af Rådets direktiv 89/391/EØF af 12. juni 1989 om iværksættelse af foranstaltninger til forbedring af arbejdstagernes sikkerhed og sundhed under arbejdet (4).
(1)

Kommissionens forordning (EF) nr. 2076/2002 af 20. november 2002 om forlængelse af den periode, der er angivet i artikel 8, stk. 2, i Rådets direktiv 91/414/EØF, og om afvisning af optagelse af visse aktive stoffer i bilag I til dette direktiv og tilbagetrækning af godkendelser af plantebeskyttelsesmidler, der indeholder disse stoffer (2) indeholder bestemmelser om midlertidige foranstaltninger, som gør det muligt at udvikle alternativer for anvendelser, for hvis vedkommende der er forelagt yderligere teknisk bevis for, at der er et væsentligt behov for fortsat anvendelse af det aktive stof, og at der ikke findes noget effektivt alternativ.
Kommissionens forordning (EF) nr. 637/2004

af 5. april 2004

om tilføjelse til bilaget til forordning (EF) nr. 2400/96 om optagelse af visse betegnelser i registeret over beskyttede oprindelsesbetegnelser og beskyttede geografiske betegnelser (Agneau de Pauillac og Agneau du Poitou-Charentes)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2081/92 af 14. juli 1992 om beskyttelse af geografiske betegnelser og oprindelsesbetegnelser for landbrugsprodukter og levnedsmidler(1), særlig artikel 6, stk. 3 og 4, og

ud fra følgende betragtninger:

(1) I henhold til artikel 5 i forordning (EØF) nr. 2081/92 har Frankrig sendt Kommissionen to ansøgninger om registrering af betegnelserne "Agneau de Pauillac" og "Agneau du Poitou-Charentes" som geografiske betegnelser.

(2) Det er i henhold til nævnte forordnings artikel 6, stk. 1, blevet konstateret, at ansøgningerne er i overensstemmelse med forordningen, bl.a. indeholder de alle de oplysninger, der er fastsat i forordningens artikel 4.

(3) Efter offentliggørelsen i Den Europæiske Unions Tidende(2) har Kommissionen ikke i henhold til artikel 7 i forordning (EØF) nr. 2081/92 modtaget nogen indsigelse mod de to betegnelser, der er anført i bilaget til nærværende forordning.

(4) Betegnelserne bør derfor optages i registret over beskyttede oprindelsesbetegnelser og beskyttede geografiske betegnelser og er dermed beskyttet i EF som geografiske betegnelser.

(5) Bilaget til nærværende forordning supplerer bilaget til forordning (EF) nr. 2400/96(3) -

UDSTEDT FØLGENDE FORORDNING:

Artikel 1

Bilaget til forordning (EF) nr. 2400/96 suppleres med de betegnelser, der er anført i bilaget til nærværende forordning, og betegnelserne optages i registret over beskyttede oprindelsesbetegnelser og beskyttede geografiske betegnelser som beskyttede geografiske betegnelser (BGB) efter artikel 6, stk. 3, i forordning (EØF) nr. 2081/92.

Artikel 2

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 5. april 2004.

På Kommissionens vegne

Franz Fischler

Medlem af Kommissionen

(1) EFT L 208 af 24.7.1992, s. 1. Senest ændret ved forordning (EF) nr. 806/2003 (EUT L 122 af 16.5.2003, s. 1).

(2) EUT C 170 af 19.7.2003, s. 4 (Agneau de Pauillac).

EUT C 170 af 19.7.2003, s. 6 (Agneau du Poitou-Charentes).

(3) EFT L 327 af 18.12.1996, s. 11. Senest ændret ved forordning (EF) nr. 465/2004 (EUT L 77 af 13.3.2004, s. 27).

BILAG

PRODUKTER I TRAKTATENS BILAG I BEREGNET TIL KONSUM

Fersk kød og slagtebiprodukter

FRANKRIG

Agneau de Pauillac (BGB)

Agneau du Poitou-Charentes (BGB)
(4)

Hvis det antal behørigt udfyldte bedriftsskemaer, der er fremsendt inden for tidsfristen pr. område eller pr. medlemsstat, udgør mindre end 80 % af det antal, der er fastsat for det pågældende område eller den pågældende medlemsstat, bør den faste godtgørelse for bedriftsskemaerne fra det område eller den medlemsstat nedsættes med virkning fra regnskabsåret 2005. Det er imidlertid hensigtsmæssigt, at anvendelsen af denne nedsættelsesordning midlertidigt udskydes i Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet for at sikre en gnidningsløs overgang i de nye medlemsstater til det for disse stater nye system, hvor bogføringen sker med henblik på at bestemme landbrugsbedrifternes indkomster.
4)

Artikel 9 affattes således: »Artikel 9 1. Medlemsstaterne træffer alle de fornødne foranstaltninger for at: a) interventionsprodukterne og eventuelt bevillingerne til tilvejebringelse af levnedsmidlerne på markedet anvendes som fastsat i artikel 1 i forordning (EØF) nr. 3730/87 b) de varer, der ikke leveres til modtagerne som løsvarer, på deres emballage påføres følgende påskrift: »EU-hjælp« c) de velgørende organisationer, der er udpeget til at iværksætte foranstaltningerne, opbevarer alle relevante regnskabsbilag og giver myndighederne adgang hertil, for at disse kan foretage den nødvendige kontrol d) indhentningen af bud er i overensstemmelse med artikel 3 og 4, og at leveringerne foretages i overensstemmelse med nærværende forordning; især fastsætter medlemsstaterne sanktioner, der skal pålægges, når produkterne ikke afhentes i den i artikel 3, stk. 2, omhandlede periode. 2. Myndighederne fører kontrol fra overtagelsen af produkterne ved udlagringen fra interventionslagrene, på alle stader under planens gennemførelse og især på alle niveauer i distributionskæden. Kontrollen foretages under hele planens gennemførelse på alle stader, inkl. på lokalt niveau. Kontrollen vedrører mindst 5 % af mængderne pr. type produkter som omhandlet i artikel 2, stk. 3, nr. 1, litra b). Denne kontrolsats gælder for hvert stade af planens gennemførelse, undtagen stadet for uddeling til de socialt dårligst stillede personer, under hensyntagen til risikokriterierne. Kontrollen tager sigte på at efterprøve indlagring og udlagring af produkterne samt overførsel af produkterne mellem de successive involverede parter. Den omfatter også en sammenligning mellem regnskabslagrene og de fysiske lagre af de produkter, der udvælges til kontrol. 3. Medlemsstaterne træffer alle de fornødne foranstaltninger for at sikre en korrekt gennemførelse af planen, forebygge uregelmæssigheder og pålægge sanktioner for sådanne. De kan i dette øjemed bl.a. suspendere de erhvervsdrivendes deltagelse i udbudsprocedurer afhængigt af arten og alvoren af de mangler eller uregelmæssigheder, der er konstateret under gennemførelsen af en levering.«
(4)

Repræsentanter for de newzealandske myndigheder har deltaget i de internationale aktiviteter, der tager sigte på at fastsætte handelsnormer for frugt og grøntsager, inden for rammerne af Arbejdsgruppen for Fastsættelse af Normer for Letfordærvelige Produkter og Kvalitetsforbedring under De Forenede Nationers Økonomiske Kommission for Europa (FN/ECE). Endvidere er New Zealand medlem af ordningen for anvendelsen af internationale normer for frugt og grøntsager inden for rammerne af Organisationen for Økonomisk Samarbejde og Udvikling (OECD).